Suresh 118 Views busi
పన్నుశ్లాబ్‌లు పునఃమీక్షించాలి
హైదరాబాద్‌,జనవరి 26: పెద్దనోట్లరద్దు తర్వాత వెలువడుతు న్న బడ్జెట్‌కావడంతో సహజంగానే బడ్జెట్‌పై అందరికి భారీ ఆశలుంటాయని విస్‌డమ్‌ జాబ్స్‌ సిఇఒ అజ§్‌ు కొల్లా వెల్ల డించారు. ప్రత్యేకించిఆదాయపు పన్నుశ్లాబ్‌లను సవరించాల్సి న అవసరం ఎంతో ఉందన్నారు. చిన్నపరిశ్రమలు, స్టార్టప్‌లకు పన్ను పరిమితులు మినహాయింపులు పెంచాలని, జిఎస్‌టి అమలును ఖరారుచేయాల్సి ఉందని, దీనివల్ల దేశవ్యాప్తంగా వ్యాపారాభివృద్ధికి అవకాశం ఉంటుందన్నారు. స్టార్టప్‌ల పట్ల, దేశీయ చిన్నవ్యాపారాలకు అనుకూల విధానాలు ఎంతోమేలు చేస్తాయన్నారు. అంతేకాకుండా పరిశ్రమలు మూతపడకుండా ఉండేందుకు ఉపశమనచర్యలు అవసరం అవుతాయన్నారు. వీటితోపాటే ప్రభుత్వం చేపట్టిన నగదు రహిత లావాదేవీలవిధానాన్ని మరింతగా ప్రోత్సహించేందుకు బడ్జెట్‌లో వరాలు అవసరమని అజ§్‌ు కొల్లా పేర్కొన్నారు. దీనివల్ల వివిధ రంగాల్లో బిజినెస్‌ సానుకూలత మరింత పెరుగుతుందన్నారు.